Ehdotus neuvoston päätökseksi sopimuksen tekemisestä Euroopan yhteisön ja Euroopan neuvoston välillä Euroopan rasismin ja muukalaisvihan seurantakeskuksen perustamisesta 2 päivänä kesäkuuta 1997 annetun neuvoston asetuksen (EY) N:o 1035/97 7 artiklan 3 kohdan mukaisen tiiviin yhteistyön aloittamisesta seurantakeskuksen ja Euroopan neuvoston välillä /* KOM/98/0255 lopull. - CNS 98/0143 */



Virallinen lehti nro C 171 , 05/06/1998 s. 0010



Ehdotus neuvoston päätökseksi sopimuksen tekemisestä Euroopan yhteisön ja Euroopan neuvoston välillä Euroopan rasismin ja muukalaisvihan seurantakeskuksen perustamisesta 2 päivänä kesäkuuta 1997 annetun neuvoston asetuksen (EY) N:o 1035/97 7 artiklan 3 kohdan mukaisen tiiviin yhteistyön aloittamisesta seurantakeskuksen ja Euroopan neuvoston välillä (98/C 171/05) KOM(1998) 255 lopull. - 98/0143(CNS) (Komission esittämä 5 päivänä toukokuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan rasismin ja muukalaisvihan seurantakeskuksen perustamisesta 2 päivänä kesäkuuta 1997 annetun neuvoston asetuksen (EY) N:o 1035/97 ja erityisesti sen 7 artiklan 3 kohdan yhdessä EY:n perustamissopimuksen 228 artiklan 2 kohdan ensimmäisen virkkeen ja 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että Euroopan yhteisön ja Euroopan neuvoston välinen sopimus, jolla aloitetaan Euroopan rasismin ja muukalaisvihan seurantakeskuksen perustamisesta annetun asetuksen (EY) N:o 1035/97 7 artiklan 3 kohdan mukainen tiivis yhteistyö seurantakeskuksen ja Euroopan neuvoston välillä, on hyväksyttävä, ON PÄÄTTÄNYT SEURAAVAA: 1 artikla Euroopan rasismin ja muukalaisvihan seurantakeskuksen perustamisesta annetun asetuksen (EY) N:o 1035/97 7 artiklan 3 kohdan mukainen Euroopan yhteisön ja Euroopan neuvoston välinen sopimus hyväksytään Euroopan yhteisön puolesta. Sopimuksen teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti. EUROOPAN YHTEISÖN JA EUROOPAN NEUVOSTON VÄLINEN SOPIMUS EUROOPAN RASISMIN JA MUUKALAISVIHAN SEURANTAKESKUKSEN PERUSTAMISESTA 2 PÄIVÄNÄ KESÄKUUTA 1997 ANNETUN NEUVOSTON ASETUKSEN (EY) N:O 1035/97 7 ARTIKLAN 3 KOHDAN MUKAISEN TIIVIIN YHTEISTYÖN ALOITTAMISESTA SEURANTAKESKUKSEN JA EUROOPAN NEUVOSTON VÄLILLÄ EUROOPAN YHTEISÖ JA EUROOPAN NEUVOSTO, jotka katsovat, että Euroopan unioni antoi 2 päivänä kesäkuuta 1997 asetuksen (EY) N:o 1035/97 Euroopan rasismin ja muukalaisvihan seurantakeskuksen perustamisesta (seurantakeskus), seurantakeskuksen päätavoitteena on toimittaa yhteisölle ja sen jäsenvaltioille puolueettomia, luotettavia ja vertailukelpoisia tietoja Euroopan tasolla rasismiin, muukalaisvihaan ja antisemitismiin liittyvistä ilmiöistä, Euroopan neuvostolla on jo huomattavaa kokemusta tältä alalta, seurantakeskuksen on toimintaansa toteuttaessaan otettava huomioon Euroopan neuvoston jo toteuttamat toimet ja huolehdittava siitä, että sen oma toiminta luo lisäarvoa; on luotava tiiviit yhteydet Euroopan neuvostoon sekä erityisesti rasismin ja suvaitsemattomuuden vastaiseen eurooppalaiseen komissioon (ECRI), seurantakeskuksen on asetuksen (EY) N:o 1035/97 nojalla sovitettava toimintansa yhteen Euroopan neuvoston toiminnan kanssa erityisesti toimintaohjelmansa osalta, ja Euroopan neuvoston tehtävänä on nimetä riippumaton henkilö seurantakeskuksen hallintoneuvostoon, OVAT SOPINEET SEURAAVAA: I. Tietojenvaihto 1. Euroopan rasismin ja muukalaisvihan seurantakeskuksen johtajan (jäljempänä "seurantakeskus"), Euroopan neuvoston sihteeristön sekä erityisesti rasismin ja suvaitsemattomuuden vastaisen komission (jäljempänä "ECRI") välille luodaan tarkoituksenmukaisella tasolla säännölliset yhteydet. 2. Seurantakeskus ja ECRI varmistavat, että niiden toimintansa yhteydessä keräämät tiedot saatetaan vastavuoroisesti toisen osapuolen käyttöön. Tämä järjestely ei koske näiden kahden elimen toimintaan liittyviä luottamuksellisia tietoja ja töitä. 3. Seurantakeskuksen ja ECRI:n vastavuoroisesti toistensa käyttöön saattamia tietoja voidaan käyttää näissä elimissä niiden oman toiminnan toteuttamisessa. 4. Seurantakeskus ja ECRI varmistavat verkostojensa avulla vastavuoroisesti, että niiden toiminnan tuloksia levitetään mahdollisimman laajalti. 5. Seurantakeskus ja ECRI vaihtavat ehdotettuja, käynnissä olevia tai toteutettuja toimia koskevia tietoja säännöllisesti. II. Yhteistyö 6. Seurantakeskus ja ECRI käyvät säännöllisiä neuvotteluja varmistaakseen toimintansa yhteensovittamisen, erityisesti seurantakeskuksen työohjelman laadinnan osalta. Näillä neuvotteluilla pyritään varmistamaan, että näiden kahden elimen ohjelmat täydentävät toisiaan, ja välttämään mahdollisuuksien mukaan tarpeetonta päällekkäistä työtä. 7. Näiden neuvottelujen perusteella voidaan lisäksi sopia, että seurantakeskus ja ECRI toteuttavat yhteisiä tai toisiaan täydentäviä toimia yhteisesti kiinnostavista aiheista. Tämän yhteistyön avulla pyritään hyödyntämään käytettävissä olevat voimavarat mahdollisimman hyvin erityisesti tieteellisissä tutkimusprojekteissa. III. Euroopan neuvosto nimeää henkilön seurantakeskuksen hallintoneuvostoon 8. Euroopan neuvoston pääsihteeri nimeää ECRI:n jäsenten joukosta riippumattoman henkilön jäseneksi seurantakeskuksen hallintoneuvostoon ja varajäsenen hänelle. Tätä asiaa käsitellään osana Euroopan komission ja Euroopan neuvoston pääsihteerin säännöllistä yhteydenpitoa.